कृत्रिम बारिश
कृत्रिम बारिश, मेघ-बीजन या बादल की बुआई (अंग्रेजी; Cloud seeding क्लाउड सीडिंग) एक प्रकार का मौसम संशोधन है जिसका उद्देश्य हवा में मेघ संघनन या बर्फ के नाभिक के रूप में काम करने वाले पदार्थों को फैलाकर, बादलों के भीतर होने वाली सूक्ष्म प्रक्रियाओं को बदल कर, उनसे गिरने वाले वर्षण की मात्रा या प्रकार को बदलना है। आम तौर पर कृत्रिम बारिश से आशय वर्षा (बारिश या बर्फ) को बढ़ाना है, लेकिन हवाई अड्डों जैसी जगहों पर जहाँ मौसम की स्थिति परिचालन पर प्रतिकूल प्रभाव डाल सकती हैं, वहाँ ओलावृष्टि रोकने और धुंध हटाने में भी व्यापक रूप से कृत्रिम बारिश को अपनाया जाता है।
प्रबलित मिट्टी
प्रबलित मिट्टी (Reinforced Soil या Mechanically stabilized earth / MSE) से आशय उस मिट्टी से है जो किसी कृत्रिम विधि से प्रबलित (reinforce) करके बनायी गि हो। इसका उपयोग दीवारों, पुलों, बांधों आदि में किया जा सकता है। यद्यपि मिट्टी को प्रबलित करने का मूलभूत सिद्धान्तों का उपयोग आदिकाल से होता आ रहा है किन्तु अपने वर्तमान रूप में इसका विकास १९६० के दशक में हुआ। प्रबलित करने के लिए बहुत सी चीजों का उपयोग किया जा सकता है जिसमें इस्पात और जिओसिंथेटिक्स प्रमुख हैं।